Էմիլի Ուոթսոն

**Էմիլի Ուոթսոն** (, ), թատրոնի և հեռուստատեսության բրիտանացի դերասանուհի։

## Կենսագրություն
Ծնվել է 1967 թվականի հունվարի 14-ին Լոնդոնում։ Հայրը ճարտարապետ էր, մայրը՝ անգլերենի պրոֆեսոր։ Էմիլին ավարտել է Բրիստոլի համալսարանի անգլիական գրականության բաժինը, որից հետո փորձեց ընդունվել դրամատիկական արվեստի Լոնդոնի ստուդիա, սակայն անհաջողության մատնվեց։ 3 տարի նա աշխատեց որպես մատուցողուհի և ցրիչ, որից հետո հաջողվեց ընդունվել ստուդիա։ 1992 թվականին նրան ընդունեցին Թագավորական շեքսպիրյան թատրոնի թատերախումբ, որտեղ խաղաց ոչ մեծ դերեր, որոնցից նշանավորը հավանաբար Շեքսպիրի պիեսում («Ամեն ինչ լավ է, որ լավ է ավարտվում») Վիոլետի դերն էր։ Առաջին ակնառու հաջողությանը հասավ 1994 թվականին, երբ նա խաղաց աշակերտուհի Մերիի դերը Լիլիան Հելլմանի «Մանկական ժամ» պիեսում։

1996 թվականին Էմիլին սկսում է խաղալ կինոյում, որտեղ կատարեց Բեսսի դերը Լարս ֆոն Թրիերի դրամատիկ «Ճեղքելով ալիքները» հանրահայտ ֆիլմում։ Այս դերի համար Էմիլին արժանացավ «Ֆելիքս» մրցանակի որպես 1996 թվականի լավագույն դերասանուհի, *New York Film Critics Circle Award* և *London Film Critics Circle Award* մրցանակներ։ Նա այս ֆիլմի համար անվանակարգվել է նաև Օսկարի և Ոսկե գլոբուսի։ Այնհուհետև նա նկարահանվեց «Բռնցքամարտիկը» (1996), «Հիլարին և Ջեքին» (1998), «Օրորոցը կճոճվի» (1999) ֆիլմերում. Ժակլին Դյուպեի «Հիլարին և Ջեքին» ֆիլմում թավջութակահարուհու դերակատարման համար նա կրկին անվանակարգվում է Օսկարի և Ոսկե գլոբուսի։

2005 թվականին դերասանուհին մասնակցեց Թիմ Բյորտոնի «Հարսնացուի դիակը» անիմացիոն ֆիլմի ձայանգրմանը։ Նույն տարում էկրան բարձրացով «Ամեն մեկն իր սուտն ունի» ֆիլմը, իսկ «Պիտեր Սելլերսի կյանքն ու մահը» ֆիմի համար Ուոթսոնն արժանացավ Ոսկե գլոբուսի։

2006 թվականին Էմիլին նկարահանվեց «Միսս Փոթեր» ֆիլմում Ռենե Զելվեգերի և Յուեն Մաքգրեգորի հետ։ Նկարահանվել է նաև «Վաու-վաու», «Առաջարկություն», «Իմ տնական դինոզավրը» ֆիլմերում։

2008 թվականին դերասանուհին նկարահանվեց սցենարիստ Չարլի Կաուֆմանի «Նյու Յորք, Նյու Յորք» ֆիլմում։

Էմիլին խաղացել է լոնդոնյան թատերական բազմաթիվ բեմերում։ Խաղացել է «Երեք քույրեր», «Վանյա քեռին», «Տասներկուերորդ գիշերը», «Ուրախ աղքատները», «Մանկական ժամ», «Ամեն ինչ լավ է, որ լավ է ավարտվում» և այլ բեմադրություններում։

## Անձնական կյանք
1995 թվականին Էմիլին ամուսնացել է դերասան Ջեկ Ուոթերսի հետ, որի հետ խաղացել է Թագավորական շեքսպիրյան թատրոնում։ 2005 թվականի աշնանը ծնվեց նրանց աղջիկը՝ Ջուլիետը, իսկ 2008 թվականին՝ տղան, Դիլանը։

## Ֆիլմեր
* 1994 Ամառային երազ 
* 1996 Ճեղքելով ալիքները 
* 1997 Հողմաղացը Ֆլոսսում  
* 1997 Բռնցքամարտիկը 
* 1998 Հիլարին և Ջեքին  
* 1999 Օրորոցը կճոճվի  
* 1999 Անժելայի աճյունափոշին 
* 2000 Լուժինի պաշտպանությունը  
* 2001 Գոսֆորդ այգին 
* 2002  
* 2002 Կարմիր վիշապը  
* 2002 Էքվիլիբրիում 
* 2003 Ծաղիկներ և արյուն 
* 2004 Վերադարձ Գայա  
* 2004 Պիտեր Սելլերսի կյանքն ու մահը 
* 2005 Շարունակություն  
* 2005 
* 2005 Հարսնացուի դիակը  
* 2005 Վարձով թիկնապահ 
* 2006 Ջինսով խաչակիրը  
* 2006 Միսս Փոթեր 
* 2007 Իմ տնական դինոզավրը  
* 2008 Լուսատոտիկներն այգում  
* 2008 
* 2008 Նյու Յորք, Նյու Յորք 
* 2009 Սառը հոգիներ 
* 2009  
* 2010 
* 2010 
* 2011 Մարտական ձին  
* 2012 Աննա Կարենինա 
* 2013 Մի քանի աղջիկներ 
* 2013 The Politician's Husband 
* 2013 Բելլ  
* 2013 Գրքերի գողը 
* 2013 Փոքրիկը  
* 2013 33 Liberty 
* 2014 
* 2014 
* 2013 Մոլլի Մունն ու հիպնոզի գիրքը 
* 2015 Էվերեստ 

## Պարգևներ և անվանակարգեր
### Պարգևներ
* 2012 - BAFTA TV՝ լավագույն կանացի դեր
 
### Անվանակարգեր
* 1997 - «Օսկար» - լավագույն դերասանուհի, «Ճեղքելով ալիքները»
* 1997 - «Ոսկե գլոբուս» - լավագույն դերասանուհի, «Ճեղքելով ալիքները»
* 1997 - BAFTA - լավագույն դերասանուհի, «Ճեղքելով ալիքները»
* 1999 - «Օսկար» - լավագույն դերասանուհի, «Հիլլարին և Ջեքին»
* 1999 - «Ոսկե գլոբուս» - լավագույն դերասանուհի, «Հիլլարին և Ջեքին»
* 1999 - BAFTA - լավագույն դերասանուհի, «Հիլլարին և Ջեքին»
* 1999 - ԱՄՆ կինոգետների գիլդիայի մրցանակ - լավագույն դերասանուհի, «Հիլլարին և Ջեքին»
* 2000 - BAFTA - լավագույն դերասանուհի, «Անժելայի աճյունափոշին»
* 2005 - «Ոսկե գլոբուս» - երկրորդ պլանի դերասանուհի, «Պիտեր Սելլերսի կյանքն ու մահը» 
* 2012 - «Ոսկե գլոբուս» - լավագույն դերասանուհի,  մինի-սերիալ
* 2012 - ԱՄՆ կինոգետների գիլդայի մրցանակ - լավագույն դերասանուհի,  մինի-սերիալ

## Արտաքին հղումներ
* 
* 
* 
* 

## Ծանոթագրություններ

Կատեգորիա:21-րդ դարի անգլիացի դերասանուհիներ
Կատեգորիա:BAFTA մրցանակի դափնեկիրներ
Կատեգորիա:Անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Բրիստոլի համալսարանի շրջանավարտներ
Կատեգորիա:Թատրոնի դերասանուհիներ
Կատեգորիա:Հեռուստատեսային դերասանուհիներ